****

**OBČINA KIDRIČEVO**

Občinski svet

Kopališka ul. 14

2325 Kidričevo

Štev. 032-1/2018

Dne 29.3.2022

Odgovori na podana vprašanja in pobude s 23. redne seje občinskega sveta Občine Kidričevo, dne 24.2.2022.

**Gospod Slavko Krajnc** je vprašal glede kalne vode, ki je bila dva dni. Občani ga sprašujejo kaj se je dogajalo, ali gre za okvaro ali kaj drugega.

**Odgovor:** Obe Komunali preko svojih kanalov obveščata porabnike. V takšnem primeru je najbolje poklicat dežurno številko in preverit stanje.

Podal je pobudo, da bi seje občinskega sveta objavljali na občinski strani, kot je bilo to pred epidemijo.

Glede čistilne akcija pa bodo obveščeni, po seji odbora.

**Odgovor:** Zaradi tehničnih težav je prišlo do izpada posnetkov sej. V prihodnje bi zadeva morala potekat brez problemov.

**Gospod Anton Medved** je povedal, da je odbor za kmetijstvo in gozdarstvo dostavil gramoz za poljske ceste za vsako vas. Apeliral je na svetnike, da vplivajo na občane, da si gramoz razgrnejo po cestah. Občina je nabavila tudi gredar, katerega si lahko izposodijo in delo opravijo.

Poteka obnova železniške proge. Dogovorjene so bile poti, po katerih bo potekal promet, vendar se vsi avtoprevozniki tega na držijo. Prosi, da se stopi v kontakt z izvajalcem, da se promet odvija po dogovorjenih poteh.

**Odgovor:** Obvestili smo izvajalca in namestili kontrolo prometa s strani redarstva. Kršitve bi morale bit zmanjšane na minimum.

Potok Prednica je bil delno očiščen, del pa je še ostal neočiščen. Ta del je zamuljen. Občinsko upravo prosi, da stopi v kontakt z vzdrževalcem vodotokov, da se ta del še očisti pred poletjem.

**Odgovor:** VGP Drava je bila obveščena in bodo v okviru svojih vzdrževalnih akcij očistili tudi omenjen del.

**Gospod Danilo Lendero** je povedal, da so ob obnovi elektrifikacije ob cesti Apače – Trnovec ostali zunaj električni kabli, delo ni dokončano, zanima ga, kakšni so bili dogovori.

**Odgovor:** V kratkem bi naj Elektro pristopilo k izvedbi prenosa vodnikov.

Predlagal je, da se pokrpajo udarne jame, ki so nastale v zimskem času.

**Odgovor:** Naročeno je »frezanje« okoli jaškov in prekopov na območju celotne občine.

Občinska uprava